OpenLLM-France/wikimedia huggingface dataset:
# Nikmelnikovita

La nikmelnikovita és un mineral de la classe dels silicats que pertany al grup del granats. Rep el honor de l'acadèmic Nikolai Nikolaevich Melnikov (Николай Николаевич Мельников) (25 de juliol de 1938, Moscou, URSS - 2 de juny de 2018, Rússia), un excel·lent enginyer de mines i organitzador de ciències, director de l'Institut Miner del Centre de Ciències Kola, Acadèmia Russa de Ciències (1981-2015).

## Característiques

La nikmelnikovita és un silicat de fórmula química Ca₁₂Fe$^{2+}$Fe$^{3+}$₃Al₃(SiO₄)₆(OH)$_{20}$. Va ser aprovada com a espècie vàlida per l'Associació Mineralògica Internacional l'any 2018, sent publicada per primera vegada el 2019. Cristal·litza en el sistema trigonal. La seva duresa a l'escala de Mohs és 5,5.
L'exemplar que va servir per a determinar l'espècie, el que es coneix com a material tipus, es troba conservat * a les col·leccions del museu mineralògic de la Universitat Estatal de Sant Petersburg (Rússia), amb el número de catàleg: 1/19691.

## Formació i jaciments

Va ser descoberta al massís de Kovdor (óblast de Múrmansk, Rússia), on es troba associada a calcita i andradita. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Nikmelnikovite» (en anglès). Mindat. [Consulta: 19 juliol 2021].
# Verzegnis

Verzegnis (friülà Verzegnis) és un municipi italià, dins de la província d'Udine. És situat a la Cjargne. L'any 2007 tenia 924 habitants. Limita amb els municipis de Cavazzo Carnico, Enemonzo, Preone, Tolmezzo, Tramonti di Sotto (PN), Villa Santina i Vito d'Asio (PN).

## Fraccions

* Assais (Dassaias)
* Dueibis (Dueibas)
* Pusea (Pusjea)
* Pozzis (Poças)

## Administració

Llista d'alcaldes :
| Període | Identitat | Partit |
| 2004- | Luciano Sulli | Llista cívica |
# Albret

«Albret» té aquests significats:
* Albret o Labrit, localitat al departament de les Landes i a la regió de la Nova Aquitània
* Senyoria d'Albret, jurisdicció feudal d'Aquitània, a França
* Dinastia d'Albret, dinastia de Navarra i França
# Adà (esposa d'Esaú)

Adà és un personatge bíblic del Gènesi, una de les mullers d'Esaú i mare d'Elifaz.
El Gènesi recull que va ser una de les dones cananees amb qui es va casar Esaú. Era filla d'Elon l'Hitita. Va ser mare d'Elifaz, el primogènit d'Esaú. Els seus descendents serien els caps de tribu Teman, Omar, Sefó i Quenaz, a més de Gatam i Amalec, que vivien al país d'Edom i són citats en un altre versicle. Hom afirma que Adà podria tenir un origen comú amb l'esposa de Lèmec, a la qual es dona el mateix nom.
En el capítol on es parla del casament d'Esaú, aquesta filla d'Elon l'hitita és anomenada Bassemat. Aquest nom després és esmentat per anomenar la mare de Reuel, diferenciada d'Adà. Segons els estudiosos, Bassemat seria també Mahalat, ja que el nom Bassemat l'havia donat Esaú a Adà. El fet de canviar noms d'esposes hitites seria una manera de calmar els ànims dels seus pares, que no aprovaven unions amb dones estrangeres.

## Referències

* ↑ Gn 36:2
* ↑ Gn 36:15-16
* ↑ Barton, George A. «Adah» (en anglès). Jewish Encyclopedia, 1906. [Consulta: 19 gener 2021].
* ↑ Gn 26:34
* ↑ Gn 36:4
* ↑ Phillips, John. Exploring Genesis: an expository commentary (en anglès), 2001. ISBN 978-0-8254-3488-4.
# Kremlin (desambiguació)

«Kremlin» té aquests significats:
* Kremlin, paraula russa que designa una fortalesa, una ciutadella o un castell.
* Kremlin de Moscou
* Gran Palau del Kremlin
* Kremlin de Kazan, ciutadella de la República de Tatarstan.
* Kremlin de Novgorod, antic Kremlin de la ciutat de Novgorod.
* Le Kremlin-Bicêtre, municipi francès al departament de la Val-de-Marne i a la regió de l'Illa de França.
# Node de Schmorl

Els nodes de Schmorl (o hèrnies de Schmorl) són protrusions del nucli polpós del disc intervertebral a través de la superfície superior o inferior del cos vertebral de la vèrtebra adjacent.

## Signes i símptomes

Són protrusions de material discal a la superfície del cos vertebral, que poden entrar en contacte amb la medul·la òssia de la vèrtebra i provocar una inflamació. Les protrusions també s'associen amb la necrosi de l'os vertebral i la qüestió de si aquestes protrusions i la inflamació causen la necrosi, o si el cartílag migra cap a zones que s'han tornat necròtiques a causa d'altres condicions, s'està investigant.
Poden ser simptomàtics o no, i el seu vincle amb el mal d'esquena és controvertit. Alguns autors assenyalen que aquesta relació pot ser deguda a la degeneració de disc intervertebral, ja que totes dues solen produir-se simultàniament.

## Causes

Els nodes de Schmorl són bastant comuns, especialment amb una degeneració menor de la columna vertebral envellida, però també es veuen a les espines més joves.

## Diagnòstic

Els nodes de Schmorl es poden detectar amb raigs X, encara que es poden visualitzar millor mitjançant la TC o la RMN.

## Tractament

El tractament quirúrgic s'ha de considerar en un pacient amb mal d'esquena incapacitant persistent. Quan està indicat el tractament quirúrgic, és preferible l'exèresi del disc intervertebral, inclòs el node de Schmorl i la fusió segmentària.

## Referències

* ↑ synd/2377 a Who Named It
* ↑ Williams, F. M. K.; Manek, N. J.; Sambrook, P. N.; Spector, T. D.; MacGregor, A. J. «Schmorl's nodes: Common, highly heritable, and related to lumbar disc disease». Arthritis & Rheumatism, vol. 57, 5, 2007, pàg. 855–860. DOI: 10.1002/art.22789. PMID: 17530687.
* ↑ Nogueira-Barbosa, Marcello Henrique; Crema, Michel Daoud; Herrero, Carlos Fernando Pereira da Silva; Pasqualini, Wagner; Defino, Helton Luiz Aparecido «The Several Faces of Schmorl's Node: Pictorial Essay». Coluna/Columna, vol. 14, 4, December 2015, pàg. 320–323. DOI: 10.1590/S1808-185120151404151248.
* ↑ Hasegawa, K; Ogose, A; Morita, T; Hirata, Y «Painful Schmorl's node treated by lumbar interbody fusion». Spinal Cord, vol. 42, 2, 2004, pàg. 124–8. DOI: 10.1038/sj.sc.3101506. PMID: 14765146.
# Parc Nacional de Keibul Lamjao

Keibul Lamjao és un parc nacional a l'estat de Manipur de l'Índia. És l'últim refugi natural del cérvol d'Eld (Cervus eldii). Es troba a la regió del sud-est del llac Loktak, el llac més gran d'agua dolça a l'Índia. Actualment el parc és amenaçat per la construcció del projecte hidroelèctric Loktak.
Les temperatures varien des dels 34,4 °C a un mínim d'1,7 °C. La precipitació anual és de 1220 mm. L'àrea és la més humida a l'agost, amb una humitat diària de 81%. Març és el mes menys humit amb un 49% d'humitat.
Està catalogat per la UICN com un parc de categoria II.
Les coordenades geogràfiques són 24° 30′ N, 93° 46′ E﻿ / ﻿24.500°N,93.767°E﻿ / 24.500; 93.767.

## Fauna

Aquest parc és també l'hàbitat natural d'altres espècies en vies d'extinció, incloent una espècie de pitó, la pitó india, també del sambar, el mutiac, el cérvol porcí, el gibó, el mico Rhesus, la civeta hindú petita, el porc senglar.
# Ada Karmi-Melamede

Ada Karmi-Melamede (24 de desembre de 1936, Tel-Aviv) és una arquitecta israeliana.

## Biografia

Karmi-Melamede va nàixer el 24 de desembre de 1936 a Tel-Aviv, quan estava sota el Mandat Britànic de Palestina (ara Israel). Va estudiar a l'Architectural Association School of Architecture a Londres de 1956 a 1959 i a l'Institut Tecnològic d'Israel - Technion a Haifa de 1961 a 1962, on es va graduar en 1963. Ha sigut professora als Estats Units d'Amèrica, primer a la Universitat de Colúmbia i posteriorment a la Universitat Yale i a la Universitat Estatal de Pennsilvània.
En 1986 va guanyar al costat del seu germà Ram Karmi una competició internacional per dissenyar l'edifici de la Cort Suprema d'Israel, inaugurada en 1992. El crític d'arquitectura del The New York Times Paul Goldberger va escriure sobre el disseny, "l'agudesa de la tradició arquitectònica mediterrània i la dignitat de la llei estan aquí casades amb gràcia notable".

## Premis

* En 2007, Karmi-Melamede va ser guardonada amb el Premi Israel d'arquitectura. Son pare, Dov Karmi, havia rebut el mateix premi en 1957, i el seu germà Ram Karmi el va guanyar en 2002.
* Premi Sandberg

## Referències

* ↑ «Ada Karmi-Melamede | Jewish Women's Archive» (en anglès). [Consulta: 17 octubre 2017].
* ↑ «Labiennale di Venezia - The Israeli Pavilion - Yad LaYeled Children's Museum», 07-10-2007. Arxivat de l'original el 2007-10-07. [Consulta: 17 octubre 2017].
* ↑ Goldberger, Paul «ARCHITECTURE VIEW; A Public Work That Ennobles As It Serves» (en anglès). The New York Times, 13-08-1995. ISSN: 0362-4331.
* ↑ «קורות חיים». [Consulta: 17 octubre 2017].
* ↑ «נימוקי השופטים». [Consulta: 17 octubre 2017].
# Adrian Popa

Adrian Dumitru Popa (Bucarest, el 24 de juliol de 1988) és un futbolista romanès que juga amb l'Steaua Bucureşti i la selecció romanesa.
# The Goo Goo Dolls

Goo Goo Dolls és una banda estatunidenca de rock La banda està formada actualment per Johnny Rzeznik (guitarra, vocalista), i Robby Takac (baix).

## Història

Es va formar el 1985 en Buffalo, Nova York, pel cuitarrista i cantant Johnny Rzeznik, el baixista i cantant Robby Takac i el bateria George Tutuska i solien tocar música d'influència punk en bars i festivals menuts de Buffalo. Van Poder traure alguns àlbums (alguns molt destacables com "Jed" i "Superstar Carwash") però lamentablement van tenir una escassa rotació en les ràdios locals.
Poc després de gravar el cinquè àlbum A Boy Named Goo, Tutuska va ser acomiadat de la banda sent substituït per Mike Malinin. La banda no va tenir guanys i fama fins a l'any de 1995 quan un dels locutors de la influent ràdio dels Angeles KROQ escolte Name, cançó de l'àlbum A boy named goo. Assenyale que la cançó "era excel·lent". Des de llavors van començar a sonar en totes les ràdios del país, però el seu gran èxit va arribar a partir del hit Iris, part de la banda sonora de la pel·lícula de 1998 City of Angels. Aquest "himne" de la música Adult-Contemporània va ser el punt de renaixement per a la banda liderada per Johnny, ja que, com es comentava, aquest estava immers en una profunda depressió pel que no podia inspirar-se per a compondre. Aquesta cançó va liderar per 18 setmanes consecutives el rànquing Adult Top 100 elaborat per la Revista Billboard, i a més els va dur a estar nominats per als premis Grammys.
En 2013, després de 19 anys com a bateria, Malinin va ser acomiadat de la banda.

## Discografia

* Goo Goo Dolls (1987)
* Jed (1989)
* Hold Me Up (1990)
* Superstar Car Wash (1993)
* A Boy Named Goo (1995)
* Dizzy Up the Girl (1998)
* Gutterflower (2002)
* Let Love In (2006)
* Something for the Rest of Us (2010)
* Magnetic (2013)
* Boxes (2016)
* Miracle Pill (2019)
* It’s Christmas All Over (2020)

## Referències

* ↑ «A different beat. George Tutuska on his life after the goo goo dolls» (en anglès). Buffalo News. [Consulta: 29 novembre 2020].
* ↑ Wink, Roger. «Goo Goo Dolls Fire Mike Malinin» (en anglès). Noise 11, 31-12-2013.
* ↑ Angie Martoccio. «Goo Goo Dolls Prep Holiday Album 'It's Christmas All Over'». Rolling Stone, 24-08-2020.
# Lampropeltis

Les serps reals (Lampropeltis) són una gènere de serps de la família Colubridae pròpies d'Amèrica des del Canadà fins a Equador.

## Taxonomia

El gènere Lampropeltis inclou 24 espècies:
* Lampropeltis abnorma (Bocourt, 1886)
* Lampropeltis alterna (Brown, 1901)
* Lampropeltis annulata Kennicott, 1860
* Lampropeltis californiae (Blainville, 1835)
* Lampropeltis calligaster (Harlan, 1827)
* Lampropeltis catalinensis (van Denburgh & Slevin, 1921)
* Lampropeltis elapsoides (holbrook, 1838)
* Lampropeltis extenuata (brown, 1890)
* Lampropeltis gentilis (Baird & Girard, 1853)
* Lampropeltis getula (Linnaeus, 1766)
* Lampropeltis greeri (Webb, 1961)
* Lampropeltis holbrooki Stejneger, 1902
* Lampropeltis knoblochi Taylor, 1940
* Lampropeltis leonis (Günther, 1893)
* Lampropeltis mexicana (Garman, 1884)
* Lampropeltis micropholis Cope, 1860
* Lampropeltis nigra (Yarrow, 1882)
* Lampropeltis polyzona Cope, 1860
* Lampropeltis pyromelana (Cope, 1867)
* Lampropeltis ruthveni Blanchard, 1920
* Lampropeltis splendida (Baird & Girard, 1853)
* Lampropeltis triangulum (Lacépède, 1789)
* Lampropeltis webbi Bryson, Dixon & Lazcano, 2005
* Lampropeltis zonata (Lockington, 1876 Ex Blainville, 1835)

## Referències

* 1 2 Reptile Database
# Neoperla nova

Neoperla nova és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Malàisia.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Zwick, P., 1988. Entomol. Scand. 18(4):395.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing Arxivat 2011-01-16 a Wayback Machine. (anglès)

## Bibliografia

* Stark & Sivec, 2008. Illiesia 4(3):19-54.

## Enllaços externs

* BioLib (anglès)
# Lobón

Lobón és un municipi de la província de Badajoz, a la comunitat autònoma d'Extremadura.

## Eleccions municipals del 2011

Resultats electorals - Lobón, 2011 :
| Candidatura | Candidatura | Cap de llista | Vots | Regidors | % vots |
| | Partit Popular | Juan Antonio Morales Álvarez | 1124 | 6 | 57,35 |
| | Partit Socialista Obrer Espanyol | Nerea Cabañas González | 812 | 5 | 41,43 |
| | nul | | 28 | | 1,41 |
| | vot blanc | | 24 | | 1,22 |
| Total | Total | 1988 | 1988 | 11 | 100 |

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Papamosques embridat

El papamosques embridat (Vauriella gularis) és una espècie d'ocell de la família dels muscicàpids (Muscicapidae) endèmica del nord de Borneo. El seu hàbitat natural són els boscos tropicals i subtropicals de frondoses humits de l'estatge montà. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «papamosques embridat». Diccionari dels ocells del món TERMCAT. [Consulta: 14 febrer 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 703. ISBN 978-84-16728-37-4.
* ↑ BirdLife International. «Eyebrowed Jungle-flycatcher. Vauriella gularis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 14 febrer 2021].
# Ada María Elflein

Ada María Elflein (Buenos Aires, 22 de febrer de 1880- ibidem, 24 de juliol de 1919) poeta, articulista, traductora, feminista i professora argentina.
Va Començar escrivint literatura infantil i pel seu treball com periodista va ser nomenada membre de l'Academia Nacional de Periodismo. Algunes escoles, biblioteques i carrers tenen el seu nom.

## Obres

* Leyendas argentinas, 1906.
* Del Pasado, 1910.
* Cuentos de la Argentina, 1911. Geshichten aus Argentinien, publicat en alemany, la seva llengua materna
* Tierra Santa, 1912.
* Paisajes cordilleranos, 1917.
* La Partida, 1918.
* Por Campos históricos, 1926. Pòstum.
* De Tierra adentro, 1961. Pòstum.

## Bibliografia

* Diccionario Biográfico de Mujeres Argentinas, de Lily Sosa de Newton, Buenos Aires, Plus Ultra, 1980.
* Las Escritoras; 1840-1940, Capítulo, Biblioteca argentina fundamental, Buenos Aires, Centro Editor de América Latina, 1980.

## Referències

* ↑ «Sillones Académicos». Arxivat de l'original el 2017-05-23. [Consulta: 15 juliol 2012].
# A la recerca de la vall encantada

A la recerca de la vall encantada (títol original en anglès, The Land Before Time) és una pel·lícula animada d'aventures de 1988 dirigida i coproduïda per Don Bluth a partir d'un guió de Stu Krieger i una història de Judy Freudberg i Tony Geiss. És produïda per Steven Spielberg, George Lucas, Kathleen Kennedy i Frank Marshall. El repartiment de veus original en anglès inclou Judith Barsi, Burke Byrnes, Gabriel Damon, Bill Erwin, Pat Hingle, Candace Hutson, Will Ryan i Helen Shaver. És la primera pel·lícula de la franquícia. S'ha doblat al català.
Produïda per Amblin Entertainment i Sullivan Bluth Studios, inclou dinosaures que viuen en temps prehistòrics. La trama presenta un jove apatosaure marró anomenat Dinet, que acaba sol després que la seva mare mori per l'atac d'un dolent tiranosaure. En Dinet fuig de la fam i les dificultats per buscar la Gran Vall, una zona lluny de la devastació per la qual han passat els dinosaures adults. En el seu viatge, coneix quatre joves companys: la Saura, un triceratop taronja; la Neguet, una Saurolophus verda; en Penat, un pteranòdon marró, i en Punxeta, un estegosaure verd. La pel·lícula explora qüestions de prejudici entre espècies diferents i les dificultats que pateixen en el seu viatge mentre es veuen guiades per l'esperit de la mare d'en Dinet i obligades a fer front a un tiranosaure.
A la recerca de la vall encantada és l'única pel·lícula de Don Bluth de la dècada de 1980 en la qual Dom DeLuise no va participar (en canvi, va protagonitzar Oliver i companyia de Disney estrenada aquell mateix dia), i l'única pel·lícula de la franquícia que no és un musical, així com l'única que es va estrenar en cinemes a tot el món. També va ser l'última pel·lícula dirigida per Bluth a ser distribuïda per Universal Pictures.
Universal va estrenar el film el 18 de novembre de 1988 amb crítiques generalment positives i va ser un èxit de taquilla, amb una recaptació de 84,4 milions de dòlars. El seu èxit, juntament amb Fievel i el nou món i Qui ha enredat en Roger Rabbit? van portar Spielberg a fundar el seu estudi d'animació, Amblimation. La primera pel·lícula va generar una franquícia amb tretze seqüeles distribuïdes directament a vídeo, una sèrie de televisió, videojocs i marxandatge, cap dels quals va comptar amb la participació de Bluth, Spielberg ni Lucas (tot i que Amblin Entertainment va participar en la sèrie de televisió com ho va ser per a Fievel's American Tails). És la tercera pel·lícula d'animació més taquillera de Don Bluth, només per darrere d'Anastàsia (1997) i Fievel i el nou món (1986).

## Referències

* ↑ «A la recerca de la vall encantada». ésAdir. [Consulta: 31 agost 2024].
* ↑ «The Land Before Time». Universal Pictures Entertainment, March 8, 2015. [Consulta: October 27, 2015].
* ↑ Benson, Sheila «MOVIE REVIEWS : Dogs, Dinosaurs from Disney, Bluth : 'The Land Before Time'». Los Angeles Times, November 18, 1988.
* ↑ Hinson, Hal «'The Land Before Time'». , November 18, 1988.
* ↑ «The Land Before Time (1988)». Box Office Mojo. [Consulta: October 27, 2015].
# Sílvia Tomàs

Sílvia Tomàs (Barcelona, 17 d'agost de 1990) és una cantautora catalana que escriu cançons compromeses amb els problemes del seu temps, basades en reflexions, experiències, emocions i en l'anhel de transformar el món. Tota la seva música està gravada amb llicència Creative Commons i es pot descarregar gratuïtament des del seu web.
Des de 2013 l'acompanyen els músics Guillem Boada al teclat i Mateo Martínez a la guitarra, formant Sílvia Tomàs Trio.

## Discografia

* 2012: Decido / Decideixo
* 2014: Desaprendiendo lo aprendido
* 2015: «Carta a Kobane» (senzill)
* 2017: Següent pas
* 2017: «Al cor» (senzill)
* 2019: «No solució, no problema» (senzill)
* 2022: Jaulas abiertas

## Referències

* ↑ «Can Masdeu acull la Festa de Tardor de la Directa», 19-11-2018. [Consulta: 4 novembre 2021].
* ↑ «El cant de protesta d'una lleona». El Bosc dels Carnuts. [Consulta: 4 novembre 2021].
* ↑ «Les gàbies obertes de Sílvia Tomàs». Enderrock.cat, 02-10-2020. [Consulta: 4 novembre 2021].
* ↑ «Sílvia Tomàs elijo, la ve duna cantautora comprometida» (en castellà). [Consulta: 4 novembre 2021].
# LaMoure

LaMoure és una ciutat i seu del Comtat de LaMoure a l'estat de Dakota del Nord dels Estats Units d'Amèrica.

## Demografia

Segons el cens dels Estats Units del 2000 LaMoure tenia 944 habitants., 386 habitatges, i 238 famílies. La densitat de població era de 284,8 hab./km².
Dels 386 habitatges en un 29,8% hi vivien nens de menys de 18 anys, en un 54,4% hi vivien parelles casades, en un 4,9% dones solteres, i en un 38,1% no eren unitats familiars. En el 35,5% dels habitatges hi vivien persones soles el 18,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 3,06.
Per edats la població es repartia de la següent manera: un 27,4% tenia menys de 18 anys, un 4,4% entre 18 i 24, un 24,4% entre 25 i 44, un 18,2% de 45 a 60 i un 25,5% 65 anys o més.
L'edat mediana era de 41 anys. Per cada 100 dones de 18 o més anys hi havia 84,1 homes.
La renda mediana per habitatge era de 30.781 $ i la renda mediana per família de 42.375 $. Els homes tenien una renda mediana de 28.750 $ mentre que les dones 19.432 $. La renda per capita de la població era de 15.832 $. Entorn del 6,8% de les famílies i el 7,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- LaMoure». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- LaMoure». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Norberto del Prado

Norberto del Prado O.P. (4 de juny de 1852, Lorío, Astúries - 14 de juliol de 1918) fou un teòleg i filòsof espanyol.

## Biografia

Nasqué a Astúries, al nord d'Espanya, fill de pares camperols. Cursà els estudis primaris i llatí a la seva parròquia, i de seguida entrà al convent de missioners dominics d'Ocaña.

## Carrera religiosa

Estudià al convent dominic d'Ocaña, on prengué l'hàbit el 1868 i acabà els seus estudis eclesiàstics al convent de Santo Domingo de Manila, després d'haver fet la professió solemne de vots l'11 de desembre de 1872.
El 1890 fou destinat a Cadis per motius de salut, i posteriorment a Friburg (Suïssa) on exercí com a professor de teologia dogmàtica i de teologia moral fonamental durant sis anys, i on es consagrà com a filòsof, teòleg i orador, fins al punt que algunes de les seves obres foren reconegudes entre les principals produccions en l'àmbit de la teologia clàssica del seu temps i col·locaren el pare Norberto com un dels primers teòlegs contemporanis.

## Referències

* ↑ Biografía en Asturnatura
* ↑ «Biografía en Ayuntamiento de Laviana». Arxivat de l'original el 2018-02-11. [Consulta: 23 febrer 2017].